สวัสดีค่ะ มีอาการคัดแน่นในจมูกช่วงเวลากลางคืน มาเป็นเวลาเกือบ 1เดือนแล้วค่ะ มีน้ำมูกใส มีเสมหะเหนียวใส ไม่ไอ แค่กระแอมเล็กน้อย แต่กระแอมบ่อยจนเริ่มเจ็บคอ ไม่มีไข้ ตอนนี้เหมือนเริ่มปวดในโพรงจมูก มีอาการจามเวลาเจออากาศร้อนๆ กินยาแก้แพ้ ลดน้ำมูก ลดเสมหะ แก้อักเสบ ไปหมด 1 ชุด อาการทุเลา แล้วก็กลับมาเป็นอีก เพิ่งไปฉีด AZ มา 3 วัน สามารถกินยา ลดน้ำมูก ลดเสมหะ แก้อักเสบ ยาพ่นจมูก ได้หรือไม่คะ (ช่วงก่อนไปฉีด AZ) ไม่ได้กินยาใดๆ ค่ะขอคำแนะนำเรื่องยาพ่นจมูกด้วยค่ะขอบค่ะ
สวัสดีค่ะ อาการคัดแน่นในจมูก มีเสมหะ ช่วงตอนกลางคืนมาเกือบ 1 เดือนดังกล่าวมานั้น อาจจะเกิดจาก การมีภูมิแพ้จมูก หรือเป็นคออักเสบติดเชื้อเฉียบพลันจากเชื้อไวรัสหรือเชื้อแบคทีเรีย ทำให้มีอาการไอ มีน้ำมูก เจ็บคอ หรือเป็นไซนัสอักเสบ อาจมีการปวดตามใบหน้าร่วมด้วย หรือเป็นกลุ่มก้อนเนื้องอกหรือริดสีดวงในจมูกหากแน่นจมูกมากขึ้นเรื่อยๆ น้ำมูกข้นเขียว หายใจไม่ออก มีไข้ ปวดตามใบหน้า ควรไปพบแพทย์เพื่อตรวจเพิ่มเติมหลังไปรับวัคซีนป้องกันโควิด 19 มานั้น สามารถใช้ยาเพื่อบรรเทาอาการต่างๆได้ตามปกติทุกอย่าง ส่วนยาพ่นจมูกนั้น ในเบื้องต้นที่ยังไม่แน่ใจการวินิจฉัย การใช้ยาพ่นสเตียรอยด์ก็ยังไม่แนะนำ ยกเว้นว่าเป็นกลุ่มภูมิแพ้จมูกเรื้อรังหรือไซนัสเรื้อรังจริงๆ ก็อาจมีที่ใช้ และใช้ภายใต้การดูแลของแพทย์ค่ะ